Hin 22 ára María Ólafsdóttir tók þátt fyrir Íslands hönd í Eurovision söngvakeppninni í Vín með laginu Unbroken fyrr á árinu og stóð sig með prýði . María Ólafs , eins og hún kallar sig , hefur haft í nógu að snúast í sönglistinni en nú fyrir skömmu kom út nýtt lag með henni sem nefnist Someday . Áhugamálin tengjast aðallega tónlistinni en hún hefur einnig verið mikið í leiklist og dansi . Þegar hún er ekki að sinna starfi sínu sem Solla Stirða á skemmtunum eða syngja nýtur hún þess að vera með kærastanum , fjölskyldu og vinum . Framundan er jólatörnin þar sem hún kemur fram með Friðriki Ómari á jólatónleikunum í Hofi fyrstu helgina í desember og kemur fram á Jólabó helgina eftir . María Ólafs hefur einnig tekið sæti í dómnefnd í Jólastjörnunni og mun því hafa miki áhrif á hvaða unga stjarna stígur á svið í Laugardalshöllinni á Jólagestum Björgvins . Ég fékk Maríu til að svara nokkrum spurningum um fegurðarrútínuna sína . Hvaða meik notarðu ? Ég nota MacStudio meik . Uppáhalds hyljarinn ? Uppáhalds hyljarinn minn er frá Bodyshop . Hann hentar bara mínum húðlit og passar mjög vel við meikið mitt . Notarðu gerviaugnahár ? Ég nota stundum gerviaugnhár þegar ég er að koma fram eða í myndatöku og öðru slíku annars finnst mér bara best að vera bara með mín eigin augnhár . Hefurðufengið sýkingu af því að nota maskara frá öðrum ? Nei ég hef sem betur fer aldrei lent í því . En ég er líka mjög passasöm á að nota ekki maskara frá öðrum nema í neyð . Uppáhalds maskarinn þinn ? Uppáhalds maskarinn minn er frá Lancome . Burstinn á honum er lítill og skaftið sjálft er bogið þannig auðvelt er að komast að öllum augnhárunum án þess að klessist neitt . Hvernig málarðu þig fyrir venjulegan dag og hvað ertu lengi að skella þessu á ? Ég set á mig meik , maskara , sólarpúður og kinnalit . Stundum bæti ég við smá eyeliner eða varalit fer algjörlega eftir bara hverjum degi fyrir sig . Það er mjög mismunandi hvað ég er lengi að þessu en ég tek oftast svona korter í förðun fyrir venjulegan dag , en ég er líka mjög góð í að vera lengi að dunda mér við svona hluti svo það er kannski ekki alveg að marka . Ertu íhaldssöm þegar kemur að förðun eða alltaf til í að prófa eitthvað nýtt ? Ég er frekar íhaldssöm þegar kemur að förðun , en er samt alveg opin líka fyrir að prófa eitthvað nýtt þegar einhver annar málar mig . Ferðu ómáluð út úr húsi ? Já stundum nenni ég engan veginn að setja eitthvað framan í mig , það er líka bara fínt að leyfa húðinni að anda stundum . Hvað gerirðu til að hugsa um heilsuna ? Aðalatriðið hjá mér er að hreyfa sig . Það er besta meðalið fyrir andlega og líkamlega heilsu . En svo reynir maður líka að borða hollt þó svo að það takist ekki alltaf . Stundaðirðu hópíþróttir sem barn ? Nei ég var svolítið í frjálsum íþróttum sem barn en svo var það aðallega dansinn . Hvað finnst þér auðveldast að gera til að passa heilsuna ? Auðveldast er hreyfingin . Hvað finnst þér erfiðast að gera til að hugsa um heilsuna ? Það sem mér finnst erfiðast er að hætta að drekka mikið kók . Áttu þér einhverja fyrirmynd þegar kemur að tískunni ? Ég á mér ekki beint neina sérstaka fyrirmynd þegar kemur að tísku . Ég versla bara það sem mér finnst flott hverju sinni . En maður sækir stundum innblástur til stjarnananna í tónlistarheiminum þegar kemur að því . Hælar eða flatbotna ? Ég er langoftast í flatbotna skóm en maður hoppar í hæla annað slagið og skvísar sig upp . Hvernig er hreinsi rútínan þín ? Ég byrja á því að taka allan augnfarða af með augnfarðahreinsi frá Guinot . Þar á eftir nota á andlitsmjólkina frá þeim og þríf húðina vel með henni . Að lokum nota ég andlitsvatn einnig frá þeim til að loka húðinni aftur og enda svo á að setja á mig gott rakakrem . Hefurðu fengið bólur og ef svo , hvernig dílarðu við þær ? Já , ég reyni að sleppa að kreista þær og set frekar strax bakteríudrepandi maska sem drepur bólurnar . Stundum er samt þörf á að kreista óhreinindin út fyrst og set ég þá bakteríudrepandi maska eftir kreistun . Hvernig húðgerð ertu með ? Ég er með frekar þurra húð . Hvaða rakakrem notarðu ? Ég nota rakakrem frá Guinot , sem gefur mjög góðan raka . Notarðu augnkrem ? Einstaka sinnum nota ég augnkrem ef ég er þurr á augnlokunum . og að lokum … þrjú lífsgildi sem þú reynir að lifa eftir ? Það er klárlega heiðarleiki , hamingja og réttlæti . Hún er líka mamma , á tvö dásamleg börn sem heita Alba Mist og Bastian Blær . Mottó : Kýldu á það !